text: Haderslev-lærere underviser mest
  18 januar 2011 kl. 18.21
  Haderslev er det sted i landet, hvor lærerne bruger mest tid på undervisning.
  Der er store forskelle på, hvor meget af lærernes arbejdstid, der bruges på at undervise eleverne. 
  Og Haderslev er den kommune i landet, der ligger højest.
  Næsten 40 procent af lærernes arbejdstid går til katederundervisning. 
  Det viser en opgørelse fra Undervisningsministeriet.
  I den anden ende af skalalen ligger Samsø kommune - her bruger lærerne kun en tredjedel af arbejdstiden til at undervise.
  